stanford-oval/wikipedia huggingface dataset:
ויקטור חרה
הערות שוליים

↑  https://www.netflix.com/il-en/title/80191048
| --- | --- |
בקרת זהויות :  NLI: 987007334807705171  PLWABN: 9810615328705606  BNC: 000042531  BNE: XX879911  BnF: cb12917795b (data)  CiNii: DA07753233  GND: 118775987  ISNI: 0000 0001 1856 4013  LCCN: n82077875  LNB: 000315563  MusicBrainz: b7e6a7fb-1d38-4ad8-bd97-c125ad4421ab  NDL: 00620880  NKC: mzk2003202380  NLA: 49682308  NLG: 86693  NLK: KAC201953952  NTA: 070644950  SELIBR: 191520  SNAC: w6pm5t76  SUDOC: 030814359  Trove: 1492954  VIAF: 87749966   WorldCat (עם VIAF): 87749966 
קברו של ויקטור חרה
וולטר ולפורד

וולטר ולפורד (באנגלית: Walter Welford;‏ 21 במאי 1868 –  28 ביוני 1952) היה פוליטיקאי אמריקאי מדקוטה הצפונית, שכיהן כחבר בית הנבחרים של מדינתו בשנים 1907–1911 וכחבר הסנאט המדינתי בשנים 1917–1921. בינואר 1935 הושבע ולפורד כסגן מושל דקוטה הצפונית, אך חודש לאחר מכן נקבע על ידי בית המשפט העליון של המדינה שמושל דקוטה הצפונית הנבחר, תומאס מודי, לא היה כשיר להיבחר כמושל, ולפיכך, מתוקף תפקידו, הושבע ולפורד כמושל במקומו וכיהן בתפקיד עד תום תקופת כהונתו המתוכננת של מודי בינואר 1937. בבחירות של 1936 ניסה ולפורד להיבחר לתקופת כהונה נוספת, אך נוצח על ידי המושל לשעבר ויליאם לנגר.
ראשית חייו

וולטר ולפורד נולד בכפר בלרבי שבמחוז צפון יורקשייר שבאנגליה. ב-1879 היגרה המשפחה לעיר פמבינה שבטריטוריית דקוטה (כיום בתחומי דקוטה הצפונית). הוא עסק בחקלאות, והיה גם סגן נשיא בנק הסוחרים של מחוז פמבינה. הוא נשא לאישה את אדית בקמן, ולשניים נולד ילד אחד שנפטר בינקותו.
קריירה

במשך עשרים שנה שימש ולפורד כפקיד של עיריית פמבינה. בשנים 1907–1911 הוא כיהן כחבר בית הנבחרים של דקוטה הצפונית, ובשנים 1917–1921 כחבר הסנאט המדינתי. ב-1934 הוא נבחר כסגן מושל המדינה, והיה אמור לכהן בתפקיד תחת המושל תומאס מודי. כחודש לאחר השבעתם לתפקיד, קבע בית המשפט העליון של דקוטה הצפונית שמודי לא היה כשיר להיבחר כמושל, שכן הוא לא עמד בתנאי של תושבות במדינה במשך חמש שנים טרם בחירתו. הוא הודח, ובמקומו הושבע ולפורד כמושל דקוטה הצפונית ה-20. ולפורד היה תומך נלהב של הליגה הבלתי מפלגתית, קבוצה פוליטית של חקלאים. במהלך תקופת כהונתו נקלעה המדינה אל השפל הגדול. יבול התבואה של 1936 היה דל באופן הרה אסון בשל בצורת. ולפורד נפגש עם הנשיא פרנקלין דלאנו רוזוולט והשיג סיוע פדרלי למען החוואים שסבלו מהבצורת. באותה שנה החליט ולפורד להתמודד על תקופת כהונה שנייה כמושל. הוא ניצח את המושל לשעבר ויליאם לנגר בבחירות המקדימות של המפלגה הרפובליקנית, אך לנגר סירב לפרוש מהמרוץ והתמודד בבחירות הכלליות כמועמד עצמאי. בבחירות הכלליות, בהן ניצח לנגר, התמודד בנוסף אליהם מועמד המפלגה הדמוקרטית ג'ון מוזס, שנבחר בהמשך כמושל לאחר תקופת כהונתו השנייה של לנגר כמושל.
מותו

וולטר ולפורד נפטר במחוז מגוריו פמבינה ב-28 ביוני 1952, כאשר עשה את דרכו לבית חולים במניטובה. הוא נטמן בבית הקברות של עיר המחוז קאוולייר.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, p. 1183.
התפלגות גמא

|  מאפיינים |
| --- | --- |
 פרמטרים:   \lambda >0,\ \alpha >0
 תומך:   x\in [0,\infty )\,\!
 פונקציית צפיפות הסתברות (pdf):   {\frac {\lambda ^{\alpha }e^{-\lambda x}x^{\alpha -1}}{\Gamma (\alpha )}}
 פונקציית ההסתברות המצטברת (cdf):   {\frac {\gamma (\alpha ,\lambda x)}{\Gamma (\alpha )}}\!
 תוחלת:   \alpha /\lambda \,\!
 סטיית תקן:   {\sqrt {\alpha }}/\lambda \,\!
 חציון:  אין ביטוי פשוט
 ערך שכיח:   (\alpha -1)/\lambda \,\! עבור  \alpha \geq 1\,\!
 שונות:   \alpha /\lambda ^{2}\,\!
 אנטרופיה:   \alpha -\ln \lambda +\ln \Gamma (\alpha )\!  +(1-\alpha )\psi (\alpha )\,\!
 פונקציה יוצרת מומנטים (mgf):   \left(1-{\frac {t}{\lambda }}\right)^{-\alpha }\,
 צידוד:   {\frac {2}{\sqrt {\alpha }}}\,\!
 גבנוניות:   {\frac {6}{\alpha }}\,\!
בתורת ההסתברות ובסטטיסטיקה, התפלגות גמא (Gamma Distribution) הוא שמה של התפלגות השייכת למשפחה דו-פרמטרית של התפלגויות רציפות על המספרים האי-שליליים, שאותן מסמנים  \Gamma (\alpha ,\lambda ). המשפחה כוללת את ההתפלגות המעריכית ואת התפלגות כי בריבוע.
התפלגות גמא משמשת לעיתים קרובות כמודל לתיאור זמן ההמתנה עד לאירוע מסוים, כגון קלקול במערכת אלקטרונית או מוות ממחלה. הסיבה לכך היא שההתפלגות  \Gamma (1,\lambda ) היא ההתפלגות המעריכית חסרת הזיכרון (שמסומנת גם  \mathrm {exp} (\lambda )), והמשפחה אדיטיבית ברכיב הראשון. לכן, אם משך החיים של נורה בודדת מתפלג מעריכית עם הפרמטר  \lambda , אז משך החיים של מערכת שבה נכנסות לפעולה  n נורות כאלו בזו אחר זו, מתפלג  \Gamma (n,\lambda ). ערכים לא שלמים של  \ \alpha  מאפשרים לקרב גם מודלים מורכבים יותר.
הגדרה > פונקציית צפיפות

התפלגות גמא היא התפלגות רציפה, שפונקציית הצפיפות שלה היא
f(x)=\left\{{\begin{matrix}\displaystyle {\frac {\lambda ^{\alpha }e^{-\lambda x}x^{\alpha -1}}{\Gamma (\alpha )}}&\;x\geq 0\\\\0&\;x<0\end{matrix}}\right.
כאשר  \,\!\lambda >0 הוא פרמטר הנקרא פרמטר קצב,  \,\!\alpha >0 הוא פרמטר הנקרא פרמטר צורה, ו-  \Gamma (\alpha )\! היא פונקציית גמא, המוגדרת על ידי  \Gamma (\alpha )=\int _{0}^{\infty }\!t^{\alpha -1}\,e^{-t}\,dt.
כשהפרמטר  \,\!\alpha  הוא מספר שלם, התפלגות גמא נקראת לעיתים התפלגות ארלנג.
ההתפלגות מתוארת לעיתים באמצעות ההופכי של פרמטר הקצב, כלומר באמצעות פרמטר  \,\!\theta =1/\lambda >0, הנקרא פרמטר סקאלה. במקרה זה, פונקציית הצפיפות היא
f(x)=\left\{{\begin{matrix}\displaystyle {\frac {e^{-x/\theta }x^{\alpha -1}}{\theta ^{\alpha }\Gamma (\alpha )}}&\;x\geq 0\\\\0&\;x<0\end{matrix}}\right.
משתנה מקרי  \,\!X המתפלג התפלגות גמא עם פרמטרים  \,\!\lambda  ו-  \,\!\alpha  מסומן בדרך כלל  \,\!X\sim {\textrm {Gamma}}(\lambda ,\alpha ). הערכים שמשתנה מקרי שכזה יכול לקבל הם המספרים האי-שליליים, כלומר התומך של התפלגות גמא הוא הקטע  \,\![0,\infty ).
הגדרה > פונקציית התפלגות מצטברת

פונקציית ההתפלגות המצטברת של התפלגות גמא היא
F(x)=\int _{0}^{x}f(s)\,\mathrm {d} s=\left\{{\begin{matrix}\displaystyle {\frac {\gamma (\alpha ,\lambda x)}{\Gamma (\alpha )}}&\;x\geq 0\\\\0&\;x<0\end{matrix}}\right.
כאשר  \gamma (\alpha ,\lambda x)\! היא פונקציית גמא הלא שלמה התחתונה:  \gamma (\alpha ,\lambda x)=\int _{0}^{\lambda x}t^{\alpha -1}\,e^{-t}\,{\rm {d}}t\,\!.
כשהפרמטר  \,\!\alpha  הוא מספר שלם (כלומר ההתפלגות היא התפלגות ארלנג), ניתן לכתוב את פונקציית ההתפלגות המצטברת בצורה יותר מפורשת,
F(x)=\left\{{\begin{matrix}\displaystyle 1-\sum _{i=0}^{\alpha -1}{\frac {(\lambda x)^{i}}{i!}}e^{-\lambda x}&\;x\geq 0\\\\0&\;x<0\end{matrix}}\right.
תכונות > תוחלת ושונות

התוחלת של משתנה מקרי  \,\!X\sim {\textrm {Gamma}}(\lambda ,\alpha ) היא  \operatorname {E} (X)=\alpha /\lambda  והשונות היא  \mathrm {Var} (X)=\lambda /\alpha ^{2}.
תכונות > פונקציית סיכון

פונקציית הסיכון (Hazard function) של התפלגות גמא,  {\frac {f(x)}{1-F(x)}}, היא  h(x)={\frac {\lambda ^{\alpha }x^{\alpha -1}e^{-\lambda x}}{\Gamma (\alpha )-\gamma (\alpha ,\lambda x)}}.
קשר להתפלגויות אחרות > התפלגות מעריכית

ההתפלגות המעריכית היא מקרה פרטי של התפלגות גמא: משתנה מקרי  \Gamma (1,\lambda ) (כלומר עם פרמטר צורה 1) הוא משתנה מקרי  \mathrm {exp} (\lambda ).
הסכום של  n משתנים מקריים בלתי תלויים  \mathrm {exp} (\lambda ) מתפלג  \Gamma (n,\lambda ).
קשר להתפלגויות אחרות > התפלגות פואסון

אם תופעה מסוימת מתרחשת מפעם לפעם, כך שפרקי הזמן בין התרחשות להתרחשות הם משתנים מקריים מעריכיים בלתי תלויים  \mathrm {exp} (\lambda ), אז מספר ההתרחשויות בפרק זמן שאורכו  t מתפלג פואסונית עם פרמטר  \lambda t. תהליך שכזה נקרא תהליך פואסון (הומוגני בזמן), ומתקיים בו שהזמן מתחילת התהליך עד להתרחשות מספר  n מתפלג  \Gamma (n,\lambda ).
כדוגמה קונקרטית, נניח שבידנו מספר נורות שזמן החיים של כל אחת מהן מתפלג  \mathrm {exp} (\lambda ), ונחשוב על המערכת הבאה: מחברים את הנורות לחשמל ומדליקים את הנורה הראשונה בלבד; ברגע שהיא נשרפת, מדליקים את הנורה השנייה; ברגע שגם היא נשרפת, מדליקים את הנורה השלישית; וכן הלאה. אזי מספר הנורות שנשרפות עד זמן  t מתפלג פואסונית עם פרמטר  \lambda t, והזמן מתחילת התהליך עד שריפת נורה מספר  n מתפלג  \Gamma (n,\lambda ).
קשר להתפלגויות אחרות > התפלגות כי בריבוע

התפלגות כי בריבוע היא מקרה פרטי של התפלגות גמא: משתנה מקרי  \,\!\chi _{n}^{2} (כלומר עם  n דרגות חופש) הוא משתנה מקרי  \,\!\Gamma (n/2,1/2).
ראו גם

התפלגות ארלנג
| התפלגויות |
| --- | --- | --- |
| התפלגויות בדידות כלליות | אחידה בדידה • בינומית • מולטינומית • בינומית שלילית • ברנולי • גאומטרית • היפרגאומטרית • היפרגאומטרית שלילית • מנוונת • פואסון |  |
| התפלגויות רציפות כלליות | אחידה רציפה • בטא • גמא • לוג-נורמלית • מעריכית (אקספוננציאלית) • נורמלית (גאוסית) • לפלס • משולשת • פארטו • ריילי • קושי • כי בריבוע • חצי המעגל של ויגנר • התפלגות טרייסי-וידום |  |
| התפלגויות בפיזיקה סטטיסטית | בולצמן • בוז-איינשטיין • מקסוול-בולצמן • פרמי-דיראק • זטא |  |
| התפלגויות נוספות | התפלגות t • התפלגות F • ארלנג • וייבול • לוגיסטית |  |
| סוגי התפלגויות | בדידה • רציפה • מותנית • נורמלית מוכללת • זנב עבה • לא פריקה • משותפת |  |
ז'ולודק

ז'ולודק (בבלארוסית: Жалудок, זַ'לודוק; בפולנית: Żołudek; ברוסית: Желудок, זֶ'לודוק) היא עיירה במחוז גרודנו שבמערב בלארוס, בה התקיימה עד השואה קהילה יהודית גדולה.
תולדות היישוב

היישוב נזכר לראשונה במאה ה-15, ובשנת 1486 הוענקו לו זכויות עיר. בחלוקת פולין השלישית בשנת 1795 נכללה העיירה בשטחי האימפריה הרוסית. בשנת 1921 נכללה העיירה בשטחי הרפובליקה הפולנית השנייה.
יהודי ז'ולודק

בין מלחמות העולם נמנו בעיירה כ-1,800 יהודים, כשני שלישים מתושביה, והתקיימה בה פעילות ציבורית יהודית וציונית תוססת. בעת הכיבוש הסובייטי בתחילת מלחמת העולם השנייה הולאמו עסקי יהודים בעיירה.
ב-27 ביוני 1941, במהלך מבצע ברברוסה, נכבשה העיירה בידי הגרמנים, ואלו הציתו חלקים גדולים ממנה. לאחר מכן, רצחו הגרמנים כמה עשרות יהודים מהעיירה, לאחר שהאשימו אותם במעשה השריפה. כעבור ימים אחדים הוטלו על יהודי העיירה גזירות שונות, ובהן חובת ענידת טלאי צהוב, חובת מסירת רכוש וגיוס לעבודות כפייה, בהן נרצחו כמה עשרות עובדים.
באוקטובר 1941 רוכזו יהודי העיירה בגטו קטן וצפוף שהוקם בה, אליו הועברו גם יהודי העיירה אורלה. מעת לעת רצחו הגרמנים קבוצות של עשרות יהודים בגטו.
ב-9 במאי 1942 נערכה בגטו אקציה, בה הובלו כ-1,000 עד 1,400 יהודים לבורות ירי מחוץ לעיירה, ונרצחו בהם. בד בבד ערכו הגרמנים מצוד אחר יהודים מסתתרים. כ-80 יהודים בעלי מקצוע שהושארו בגטו הועברו ב-21 במאי 1942 לגטו שצ'וצ'ין, וגורלם שם היה כגורל יתר יהודי המקום.
ז'יל-אנרי ורנואה דה סן-ז'ורז'

| --- | --- |

 לידה:  7 בנובמבר 1799 פריז, הרפובליקה הצרפתית הראשונה 
 פטירה:  23 בדצמבר 1875 (בגיל 76) פריז, צרפת 
 מדינה:  צרפת 
 שפות היצירה:  צרפתית 
 פרסים והוקרה:  קצין בלגיון הכבוד 
 
ז'יל-אנרי ורנואה דה סן-ז'ורז' (בצרפתית: Jules-Henri Vernoy de Saint-Georges;‏ 7 בנובמבר 1799 – 23 בדצמבר 1875) היה מחזאי צרפתי, שנולד ומת בפריז. הוא היה אחד מהלבריתנים במאה ה-19, והרבה לעבוד בשיתוף פעולה עם אחרים.
יצירתו הראשונה, Saint-Louis ou les deux dîners משנת 1823, קומדיית וודוויל, נכתבה בשיתוף פעולה עם אלכסנדר טרדיף. אחריה באה שורה של אופרות ובלטים. ב-1829 התמנה למנהל האופרה-קומיק בפריז.
בין הלבריות המפורסמות שלו הבלט ז'יזל, עם תאופיל גוטייה (18941), האופרה "ל'אקלייר" (1836) בשביל ז'אק פרומנטל הלוי, האופרה "בת הגדוד" עם ז'אן-פרנסואה באייאר (1840) בשביל דוניצטי, והאופרה "הנערה היפה מפרת'" בשביל ביזה. למעשה, כל לבריות האופרה שלו נכתבו לאופרות קומיק, אף כי La reine de Chypre ‏ (1841), בשביל פרומנטל הלוטי, הייתה גראנד אופרה.
בסך הכל כתב סן-ז'ורז' מעל יצירות בימתיות יחד עם אז'ן סקריב ואחרים. כמו כן כתב רומנים, בהם Un Mariage de prince.
סן-ז'ורז' התייחד בכתיבתו בגישה מיושנת, שטיפוסית לה הסתמכות על צירופי מקרים בלתי סבירים וסיומים מפתיעים, בלי להתאמץ ליצור אפיון משכנע. טעמיו באו לביטוי בנטייתו האישית ללבוש ומנהגים בסגנון המאה ה-18 בחיי היום-יום שלו.
הערות שוליים

↑  An extensive list of libretti and novels רשימה מפורטת של לבריות ורומנים, בצרפתית]
↑  https://imslp.org/wiki/Falstaff_(Adam%2C_Adolphe)
| --- | --- |
בקרת זהויות :  NLI: 987007305885805171  PLWABN: 9810579266905606  BIBSYS: 3000783  BNE: XX875086  BnF: cb11923345s (data)  CANTIC: a11640121  CiNii: DA06409039  GND: 117390046  ICCU: SBLV163204  ISNI: 0000 0001 2102 8844  LCCN: n81048042  LNB: 000072552  Léonore: 370674  MusicBrainz: 1d8bdb36-c27d-4513-81d7-109724a076c0  NKC: jn20020722564  NLA: 35471994  NTA: 071934235  RERO: 02-A006027455  SELIBR: 89097  SNAC: w6474c67  SUDOC: 027118290  Trove: 965249  VcBA: 495/346246  VIAF: 87736046   WorldCat (עם VIAF): 87736046
ולרי בטיס

| --- | --- |

 לידה:  20 בדצמבר 1919 יוסטון, ארצות הברית 
 פטירה:  26 בספטמבר 1982 (בגיל 62) ניו יורק, ארצות הברית 
 מדינה:  ארצות הברית 
 תקופת הפעילות:  מ-1949 
 בן או בת זוג:  Bernardo Segall (1943–1955) 
 פרסים והוקרה:  פרס עולם התיאטרון (1948) 
 
וָלֶרי אליזבת בֶּטיס (באנגלית: Valerie Elizabeth Bettis; דצמבר 1919 – 26 בספטמבר 1982) הייתה רקדנית וכוריאוגרפית מודרנית אמריקאית. היא הופיעה במחזות זמר, במופעי בלט וכרקדנית סולו.
ביוגרפיה

ולרי בטיס נולדה ב־19 בדצמבר או ב־20 בדצמבר 1919 ביוסטון, טקסס. הוריה היו ולרי אליזבת בטיס (לבית מקארתי) ורויאל הולט בטיס. אביה נפטר כשהייתה בת שלוש עשרה, ולאחר מכן נישאה אמה ליוּ פְּריית'ר. ב־1943 נישאה בטיס לברנרדו סגל, שהיה אז המנהל המוזיקלי של הלהקה שלה; הנישואים הסתיימו בגירושים ב־1955. ב־1959 נישאה לארתור א' שמידט, שמת ב־1969. ב־26 בספטמבר 1982, בגיל 62, מתה בטיס במרכז הרפואי בית ישראל במנהטן.
קריירה

ולרי בטיס פעלה הן כרקדנית מחול מודרני והן ככוריאוגרפית, לרוב בשני התפקידים כאחד באותה הפקה. היא נודעה בשל "רבגוניותה, נוכחותה הבימתית החיה, ותיאטרליות מרהיבה".
קריירה > ראשית דרכה

בטיס החלה ללמוד בלט בגיל 10 בעיר הולדתה, יוסטון, טקסס. בזמן לימודיה בתיכון, השתתפה בהצגות תיאטרון ובמחזות זמר של בית הספר שלה. היא למדה באוניברסיטת טקסס במשך שנה אחת בלבד, שם הייתה חברה באחוות קאפה אלפא תטא, ואז עקרה לניו יורק כדי ללמוד מחול מודרני תחת האניה הולם. היא הופיעה והשתתפה במסעי הופעות להקתה של הולם בין השנים 1937 ו־1940.
בשנת 1941 הקימה בטיס אנסמבל ריקוד משלה והחלה קריירה כרקדנית סולו. ריקוד הסולו שלה מ־1943 – The Desperate Heart – ששילב שיר באותו שם מאת ג'ון מלקולם ברינין, זכה להצלחה. מבקר המחול של הניו יורק טיימס, ג'ון מרטין, מנה אותו בין ההופעות המעולות ביותר של 1943. לואיס הורסט תיאר את The Desperate Heart כ"יצירת הסולו המשובחת ביותר בכל רפרטואר המחול המודרני של העשור הזה".
קריירה > בַּלֶט

בשנת 1947, יצרה בטיס כוריאוגרפיה ללהקת בלט. על ההפקה שלה לבלט "וירג'יניה סמפלר", בביצוע הבלט רוס דה מונטה קרלו, כתב מבקר "ניסוי מעניין ולא מוצלח". בשנת 1948 עיבדה, ביימה, ויצרה בטיס כוריאוגרפיה לרומן של ויליאם פוקנר "בשוכבי גוססת", תוך מיזוג משחק ומחול לכדי מחזה מחול. ג'ון מרטין, מבקר המחול של "הניו יורק טיימס", כינה אותו "יצירת אמנות סמכותית לחלוטין". דוריס הרינג מכתב העת Dance כתבה "רק אמנית עם תחושה עמוקה ביותר לתנועה ולדרמה הייתה יכולה לחולל את הפלאים שחוללה מיס בטיס עם החומר שהיה בידה." הניסיון הבא של בטיס ביצירת מחזה מחול, Domino Furioso, שבכורתו הייתה בפסטיבל המחול האמריקאי ב־1949, היה פחות מוצלח, וזכה לביקורות מעורבות: "אטרקטיבי" ו"קל לקלוט", כתבה הרינג הפעם, אבל גם "אם מיס בטיס לא תיזהר, עוד תדבר את כולנו למוות". להצלחה גדולה יותר זכתה בטיס בשנת 1952, כאשר יצרה כוריאוגרפיה לבלט המבוסס על המחזה של טנסי ויליאמס "חשמלית ושמה תשוקה". המבקרים תיארו את היצירה כ"מרתקת" וכ"יצירה מהממת ונפיצה".
קריירה > מחזות זמר

בטיס ניסתה את כוחה לראשונה במחזות זמר כאשר יצרה כוריאוגרפיה והופיעה ב־Glad to See You בשנת 1944. בשנת 1948 זכתה בפרס עולם התיאטרון על הופעתה ברביו Inside U.S.A., שרץ כמעט 400 הצגות בתיאטרון New Century ובתיאטרון Majestic. הופעתה ברביו Bless You All בשנת 1950 זכתה לשבחים בכתב העת לייף, הן על הריקוד והן על יכולות השירה שלה.
קריירה > סרטים

בטיס יצרה את הכוריאוגרפיה של הריקודים שרוקדת ריטה הייוורת' לשירים "Trinidad Lady" ו־"I've Been Kissed Before" (בסרט "Affair in Trinidad" משנת 1952), וכן של "ריקוד שבע הרעלות" (בסרט Salome מ־1953).
יצירות כוריאוגרפיה בולטות

1943 - The Desperate Heart
1946 - Yerma
1947 - Virginia Sampler
1948 - As I Lay Dying
1949 - Domino Furioso
1955 - The Golden Round
1958 - The Past Perfect Hero
1959 - Closed Door
1960 - Early Voyagers
1964 - Songs and Processions
1976 - Echoes of Spoon River
הערות שוליים

1 2 3  Brandenstein, Sherilyn (30 במאי 2010). "Bettis, Valerie Elizabeth". Handbook of Texas. Texas State Historical Association. נבדק ב-25 באוגוסט 2010. {{cite web}}:  (עזרה)
1 2 3 4 5  "Guide to the Valerie Bettis Papers, ca. 1942-1982". Heritage Dance Coalition. 17 במרץ 1983. אורכב מ-המקור ב-26 בספטמבר 2010. נבדק ב-25 באוגוסט 2010. {{cite web}}:  (עזרה)
1 2  "BETTIS, Valerie". Who's Who in the Theatre. Vol. 1. Gale Research Company. 1981. pp. 66–67. ISSN 0083-9833.
1 2  Anderson, Jack (28 בספטמבר 1982). "Valerie Bettis, Choreographer and Modern Dancer, is Dead". New York Times. p. 12. {{cite news}}:  (עזרה)
↑  "Notable Thetas - Heritage". Kappa Alpha Theta. 2015-01-07. נבדק ב-2016-11-24.
↑  Valarie Mockabee (28 ביולי 2001). "ICKL Proceedings 2001" (PDF). p. 247. {{cite web}}:  (עזרה)
↑  Amberg, George (2007). Ballet in America - The Emergence of an American Art. Read Books. p. 60. ISBN 978-1-4067-5380-6.
↑  Gottlieb, Beatrice (Winter 1950). "Dance Chronicle: Trends in Modern Dance". The Kenyon Review. 12 (1): 148–155. JSTOR 4333127.
↑  Anderson, Jack (1987). The American Dance Festival. Duke University Press. p. 19. ISBN 978-0-8223-0683-2.
↑  Kolin, Philip C. (2000). Williams: A Streetcar named Desire. Cambridge University Press. p. 157. ISBN 978-0-521-62610-1.
↑  "Theatre World Awards Recipients". Theatre World Awards. 2010. נבדק ב-27 באוגוסט 2010. {{cite web}}:  (עזרה)
↑  Inside U.S.A., Internet Broadway Database
↑  "Bless You All: The Ladies Cop the Honors in a New Revue". Life. Vol. 30, no. 4. 22 בינואר 1951. p. 58. {{cite news}}:  (עזרה)
| --- | --- |
בקרת זהויות :  GND: 1019430567  ISNI: 0000 0000 3744 3914  LCCN: no89002773  MusicBrainz: bf0b34d9-f217-4ee9-9e58-3bb70e70421a  SNAC: w6j67j95  VIAF: 11861425   WorldCat (עם VIAF): 11861425
הקרן העולמית למאבק באיידס, שחפת ומלריה

| --- | --- |

 תחום:  תעשיית הבריאות 
 מדינה:  שווייץ 
 מטה הארגון:  קנטון ז'נבה 
 תקופת הפעילות:  2002–הווה (כ־22 שנים) 
 www.theglobalfund.org/en/
 
הקרן העולמית למאבק באיידס, שחפת ומלריה (באנגלית: The Global Fund to Fight AIDS, Tuberculosis and Malaria) היא מוסד פיננסי בינלאומי המשקיע את כספיו בניסיון להאבק במחלות איידס, שחפת ומלריה. עד היום הושקעו למעלה מ-2.7 מיליארד דולר ביותר מ-150 מדינות ברחבי העולם במטרה להילחם ולמגר את המחלות הללו.
מטרות הקרן

הקרן העולמית מסייעת באיתור, קידום מודעות המניעה ומציאת פתרון תרופתי למחלות האיידס, השחפת והמלריה. מטרתה העיקרית היא להפוך את העולם לנקי מאותן מחלות.
הקרן מרכזת את שיתוף הפעולה המתבצע בין הממשל, החברה האזרחית, המגזר הפרטי וקהילות רחבות בכל רחבי העולם, ובאמצעות גישה זו מביאה מונחים חדשים למשמעות הסיוע הכלכלי לבריאות העולמית. כמו כן, קיימים גופים נוספים אשר הציבו למטרה את המלחמה במחלות הללו, שעימם נמצאת הקרן העולמית בשיתוף פעולה.
היסטוריה

במהלך שנות ה-90 המאוחרות מומחים משירותי הבריאות הציבורי קראו להשקעת משאבים לצורך מניעה וטיפול במחלות האיידס השחפת והמלריה. גילויים חדשים, ידע רפואי נוסף שנוצר עם ההתקדמות הטכנולוגית הרפואית, הביאו להבנה רחבה ומעמיקה יותר של המחלות הללו, ותרמו לקידום חשיבותן בשיח הרפואי הבינלאומי.
באותה התקופה החלה הקהילה הבינלאומית להבחין ולהבין את ההשלכות של מחלת האיידס כפי שנראו במדינות ברחבי אפריקה, הקריביים ואסיה, ואת הצורך בהפקת לקחים לצורכי מניעה במדינות נוספות. תרופות מצילות חיים חולקו לאנשים הנושאים את נגיף האיידס (HIV), כאשר 90% מאותם חולים לא יכלו כלל להרשות לעצמם לרכוש תרופות מסוג זה. הדבר הצליח לעורר גל עולמי הקורא להפחתה משמעותית בעלויות הציוד הרפואי והתרופות בפרט, בטענה כי זהו מצרך חיוני והכרחי לכלל הציבור באשר הוא. אנשים בכל רחבי העולם, ובהם מנהיגים, דמויות מוכרות מתחומי הכלכלה והבריאות, ראשי קהילות וראשי ארגונים לא ממשלתיים כגון ארגון הבריאות העולמי, הבנק העולמי ותורמים נדיבים, השקיעו את מירב המאמצים לצורך חיזוק קרן גלובל במטרה לשנות את הטיפול במחלות הללו.
הקרן העולמית הוקמה בשנת 2002, והפכה בזמן קצר למקור המימון העיקרי לתוכניות במאבק באיידס השחפת והמלריה. היא השתתפה בלמעלה מ-600 תוכניות סיוע עולמיות, ועל פי נתוניה הגישה טיפול רפואי למעלה מ-3 מיליון חולי איידס, 7.7 מיליון חולי שחפת, וחילקה 160 מיליון כילות ספוגות בקוטלי חרקים למלחמה במלריה. יתרה מזאת, הקרן מחזקת את תשתיות מערכות הבריאות, ומספקת הדרכות לנותני השירותים הללו במדינות המבקשות לעזרתה.
מיום היווסדה של הקרן בשנת 2002, מטרותיה לא השתנו, והיא זוכה לחסות ממדינות שווייץ וארצות הברית. כאשר החלה את פעילותה לראשונה, עשתה זאת במסגרת הסכם שירותים אל מול ארגון הבריאות העולמי. באמצעות ההסדר יכלה הקרן העולמית לקבל תשתית מנהלתית וכלכלית על מנת להתחיל ולפתח פעילותה, והצליחה להוציא לפועל את הפרויקטים הראשונים בתוך שנה אחת בלבד מאז היווסדה. ההסדר היה זמני בלבד ותוקפו פג בשנת 2008, ומאז פועלת הקרן העולמית באמצעות תשתית מנהלתית משלה, כלומר משאבי האנוש, כספים, מנהלה וכדומה, מה שמאפשר יכולת פעילות גמישה ורחבה בהרבה.
קרן גלובל מבצעת פרויקטים כלל עולמיים, ועד כה פעלה ב-144 מדינות ברחבי העולם. בין המדינות הנמנות ברשימת הפעילות נמצאות מדינות מיבשת אמריקה כגון ארגנטינה, ברזיל ופרו, מדינות מאסיה כגון הודו וסין, ומדינות אפריקה כמו ניגריה, קניה, אתיופיה, זמביה ועוד.
פעילות הקרן

כספה של הקרן העולמית מוחזק על ידי הבנק העולמי בקרן נאמנות בשווייץ, והכספים משוחררים אך ורק בעת בקשה בכתב מחבר המנהלים של הקרן. לדוגמה, בכספי הנאמנות של הקרן היו בשנת 2009, 5.6 מיליארד דולר. בנוסף, התקבלו תרומות על סך 2.59 מיליארד דולר לפעילות בשנת 2009, והקרן הוציאה 3 מיליארד דולר על פעילותה בשנה זו. מבחינת חלוקת התקציבים, 55% מכספי הקרן הוקצה למאבק באיידס, 16% למאבק בשחפת ו29% למאבק במלריה. 57% מתקצוב הקרן הלך לפעילות שבמדינות אפריקה הדרומיות לסהרה, ו-14% הלך לפעילות במזרח אסיה והפסיפיק. מבחינת פילוח ההשקעה בפעילויות, 21% מהתקציב הושקע בתרופות, 18% במוצרי בריאות ובציוד, 13% למשאבי אנוש, 12% לניהול התוכניות, 11% להכשרה מקצועית, ו10% לבניית תשתיות, 4% לבקרה פיקוח והפקת לקחים, 11% פעילות אחרת.
פעילות הקרן > סיכום הפעילות לשנת 2009

בשנת 2009 הקרן העולמית שמה דגש מיוחד על הגברת המאמצים במסגרת המאבק העולמי נגד האיידס, המלריה והשחפת במדינות העולם השלישי. לפי ההערכות של הארגון, ניצלו חייהם של 4.9 מיליון אנשים ברחבי העולם בשנת 2009 כתוצאה מפעילותו של הארגון מהשקעתו בתחומי הבריאות בעולם. כ־2.5 מיליון חולי איידס (HIV) ברחבי העולם טופלו תרופתית במהלך שנה זו. כמו כן, הארגון חילק תרופות ל-6 מיליון חולי שחפת על פי תוכנית dots (Direct observed treatment). זהו טיפול ישיר תחת השגחה הכולל את אבחון המחלה, ואספקת תרופות אינטנסיבית המדכאות אותה ובקרה לצורכי הפקת לקחים. כמו כן, חולקו כ-34 מיליון רשתות וכילות למניעת מלריה וכנגד יתושי האנופלס, וכך הגדיל הארגון את מספר הכילות והרשתות שחולקו מאז הקמתו ב-2002 ל-160 מיליון.
70% מהתקציבים שאושרו ישמשו לפרויקטים באפריקה הסאב-סהרית, היות שהיא מכילה 80% מנשאי האיידס ו91% מנשאי המלריה בעולם. תרומות של מיליארד וחצי דולרים נוספים הובטחו לקרן, ויועברו אליה בשנים הקרובות. הקרן מקבלת תקציבים באמצעות תרומות מממשלות, תאגידים וחברות פרטיות, ארגוני חברה אזרחית ומיחידים. 43 מיליון דולרים מכספי התרומות שהתקבלו בשנת 2009 הגיעו מהשוק הפרטי. בשנת 2009 הקרן ניסתה לשפר את יעילותה הכלכלית כדי שתוכל להשקיע יותר במחקר ובאספקת שירותים רפואיים בעולם השלישי, וכתוצאה ממאמצים אלו חסכה מיליארד דולר ב-2009, בהם תשתמש להשקעה חוזרת בתוכניות שונות.
יו"ר ארגון הקרן העולמית בשנת 2009 היה DR. Bolanle Oyeleldun מניגריה. הארגון שיתף פעולה עם מדינות רבות בשנת 2009. בין השאר, הוא שיתף פעולה עם משרד הבריאות של קנדה, אתיופיה, בולגריה, תימן, מדינות האיחוד האירופאי, יפן, מקסיקו וארצות הברית. הארגון גם עבד בשיתוף פעולה עם ארגוני סיוע בינלאומי הומניטארי – UNAID,World Health Organization והבנק העולמי. חבר המנהלים מורכב מנציגי מדינות וארגונים בינלאומיים, והוא זה שמאשר את חלוקת התקציבים של הארגון לפרויקטים במדינות שונות. לכל פרויקט תקציב דו-שנתי הממומן על ידי מענק הנקרא Grant. לקרן העולמית יש גופי משנה שמקבלים ממנה מימון, ואחראיים על מימון פרויקט במדינה מסוימת. דוגמה לארגונים אלו הוא ארגון ה Swiss Tropical Institute וה CA-(Crown Agents). פרויקטים שאושרו בעבר והתבררו כמוצלחים יכולים להמשיך לפעול במדינה, ומאושרים בתהליך שנקרא שלב שני (Phase 2). כך, כל פרויקט יכול להיות מתוקצב לתקופה של עד 11 שנים, וכך נמנעת סחבת בירוקרטית מיותרת וכן הצורך לבנות תשתיות חדשות בעבור הפרויקטים הללו. חבר המנהלים מתכנס 9 פעמים כל שנה לאישור פרויקטים, שכשכל כינוס נקרא Round.
פעילות הקרן > דוגמה לפעילות הקרן באסיה בשנת 2009: סין

מי שאחראי על התקצוב של הפרויקטים בסין הוא ארגון UNOPS. בתקצוב פרויקטים שונים בסין דנים בכל תשע הפגישות של חבר המנהלים. את הכספים מקבל ארגון Chinese Center for Disease Control and Prevention של ממשלת סין, וכן ארגון חולי השחפת העולמי. בשנת 2009 הוקצו 970 מיליון דולר לפעילות הארגון בסין, מתוכם מומשו 230 מיליון דולר לפרויקטים חדשים שיצאו אל הפועל בשנת 2009, ועוד 431 מיליון דולר לפרויקטים שחודשו בשנת 2009 בסין. שאר הכסף מיועד לפרויקטים שיתחילו לפעול בשנים הבאות. הפעילות בסין מתמקדת במאבק במלריה, בפוליו ובשחפת.